IX. Országos Kovácstalálkozó Ideje: 2010. július 31. (szombat)

Sikerrel lezajlott az idei évi Kovácstalálkozó
Idén kegyes volt hozzánk az időjárás is, nem főttünk meg, és el sem áztunk, így különösen jó hangulatban telt a rendezvény.
Összesen 25 kovács fogadta el a meghívásunkat, ők természetesen a segédjeikkel, és  a családtagjaikkal érkeztek.
Szép számmal vettek részt a versenyen is, látványos bemutatókat tartottak, mit mindig nagy figyelemmel kísért a közönség.

Idén is ki lehetett próbálni a kovácsolást az érdeklődők részéről is, aminek szokás szerint nagy sikere volt.
A nap folyamán kétszer is sor került lópatkolásra, így azok, akik még sosem láttak ilyet,  testközelből tudták a folyamatot végig nézni.
A gyerekeknek állatsimogató udvar, és sokféle kézműves és egyéb gyermekfoglalkozással kedveskedtünk, amit különösen élveztek is.
A párok összekovácsolására idén 17-en jelentkeztek, ők oklevelet, és egy kis ajándékot kaptak.

Az idei év újdonsága a hagyományőrző kocsifecskendős tűzoltó verseny volt, melyre öt csapat nevezett be. A pályát Leposa Róbert, a helyi önkéntes tűzoltók parancsnoka találta ki, ötletes, vicces, de mégsem túl könnyű feladatokkal.

Este a kovácsverseny zárásaként Bertók László polgármester Takáts Zoltán céhmesterrel közösen átadta a díjakat.

I. helyzést ért Varga József (Máriakálnok) buzogánya,
II. helyezett Szabó Sándor (Igal) lett a vasmacskával,
III. helyezést pedig Fábos László (Nemesdéd) nyerte el a baráti kézfogás c. munkájával.

Különdíjat érdemelt Csiszár Gyula (Pápa) kaspója, és Szekeres Antal (Hajdúböszörmény) fokosa.

A díjak átadása után került sor a díszpolgári címek kiosztására, melyet Nagy István volt önkormányzati képviselő tag kapott meg posztumusz, illetve a Vései Énnekkar vehette át, évek óta tartó közösségépítő, közösségformáló munkájáért.

Az nap méltó lezárását a fergeteges Republic koncert, és a szép tűzijáték adta meg.


IX. Országos Kovácstalálkozó
 
10.00 Megnyitó
10.30 Program ismertetés
11.00 Tündérkert - mesejáték
12.00 Lópatkolás
13.00 Megarox - musical és operett válogatás
14.00 Amatőr csoportok bemutatója
15.00 Figura Ede: Ha bekopogsz - mesejáték
16.00 R-Stone 
17.00 Küzdősportok bemutatója és Lópatkolás
18.00 Hajdú Balázs - DUMASZÍNHÁZ
19.00 Párok összekovácsolása, eredmény hirdetés
21.00 REPUBLIC
Zárásként tűzijáték!
 
Kísérő programok:
· Helyben kovácsolás, lópatkolás
· kisállat simogató,
· lovaskocsizás,
· kézműves foglalkozás, játszóház
· íjászat,
· kézműves vásár, és bemutató,
· pónilovaglás,
· hagyományőrző kocsifecskendős tűzoltó verseny
· szerelmespárok összekovácsolása
· és még sok más érdekesség!

- Felhívás
- Versenykiírás
- A Marcali Városi TV tudósítása

